OzLabs/hebrew-wiki-articles huggingface dataset:
תכונה (פילוסופיה)

בפילוסופיה, תכונה היא מאפיין מופשט של ישות. לשום תכונה אין משמעות בפני עצמה, אלא בהסתכלות על אובייקטים שמאופיינים על ידיה. למשל, עגבנייה היא אדומה ולכן היא מאופיינת על ידי תכונת האדמומיות. אולם לא ניתן להבין מה היא תכונת האדמומיות אלא על ידי הסתכלות על חפצים אדומים.

תכונה נבדלת מ"קבוצה" בכך שהיא אינה מכילה את העצמים שמאופיינים אליה. למשל: כל הפריטים האדומים נכללים בקבוצת הפריטים האדומים, אך אינם חלק מ"תכונת האדמומיות".

==סוגי תכונות בפילוסופיה==
===תכונות "מהותיות" ("עצמותיות") ותכונות "מקריות"===
על פי אריסטו, כל התכונות בעולם מתחלקות לתכונות "מהותיות" או "עצמותיות", שהן חלק בלתי נפרד מהאובייקט, ולתכונות "מקריות", שאינן מגדירות את מהות האובייקט.

לדוגמה:
* התכונה "חוכמה" היא תכונה מקרית של פילוסופים, שכן רובם ככולם אכן חכמים, אבל ניתן לדמיין גם פילוסוף טיפש. התכונה "עיסוק בפילוסופיה" היא תכונה מהותית, שכן פילוסוף היפותטי שאינו עוסק בפילוסופיה אינו נחשב לפילוסוף.
* הצופר הוא מקרי במכונית, שכן גם בלעדיו המכונית תהיה מכונית. לעומת זאת, ההגה וכן מספר גלגלים מינימלי, הם עצמותיים למכונית.

===תכונות "דטרמיננטיות" ותכונות "בנות פירוט"===
הלוגיקן הבריטי ויליאם ג'ונסון הבדיל בין "תכונות דטרמיננטיות", לבין תכונות "בנות פירוט" שמוגדרות ידי תכונות אחרות.

למשל: הצבע "אדום" הוא תכונה דטרמיננטית, בעוד שמושג "גדול" הוא תכונה בת פירוט, כי הוא מורכב מתכונות כמו "גבוה", "רחב", "כבד" או "מורכב מהרבה אטומים".

גם הפילוסוף ג.א. מור עשה הבדלה דומה, והגדיר את המושג "כשל נטורליסטי" כבלבול בין תכונה דטרמיננטית לתכונה בת פירוט.

===תכונות על פי דניאל דנט===
הפילוסוף דניאל דנט הבדיל בין תכונות שמתקיימות בעצמן (גם אם לא שמים לב אליהן) לבין תכונות שמתקיימות רק לאחר שמישהו הכריז על קיומן.

למשל: "אדמומיות" היא תכונה מהסוג הראשון, כי חפצים אדומים הם אדומים גם כשאיש לא שם לב לכך. התכונה "חשוד ברצח" היא תכונה מהסוג השני, כי אדם חשוד ברצח רק כאשר מישהו חושד בו ברצח.

===תכונות קיימברידג'===
שאלה נוספת נוצרת סביב מה שמכונה "תכונות קיימברידג'", שהן תכונות שאינן מוסיפות מידע חדש על האובייקט. למשל התכונה "בעל תכונות" (כמו במשפט "לדני יש תכונות כלשהן"). ישנו ויכוח נרחב על תקפותן של תכונות כאלה.

פילוסופים רבים טוענים שקיום הוא "תכונת קיימברידג'", ושלאמירה "השולחן קיים" אין משמעות. זו היא אחת הגישות המודרניות המשלבות אונטולוגיה עם פילוסופיה של הלשון.

==תכונות בלשון ובפילוסופיה של הלשון==
בתחום הלשוני, התכונות מיוצגות על ידי נשואים. לעיתים על ידי נשוא שמני (למשל במשפט- "העגבנייה אדומה") ולעיתים על ידי נשוא פועלי (למשל במשפט "הילד שוקל חמישים ק"ג).

למרות זאת, לא כל נשוא מתאר תכונה. הערבוב בין נשוא לתכונה יצר בעיות רבות בפילוסופיה של הלשון, והוביל לפרדוקסים רבים, המפורסמים שבהם הם פרדוקס הספר והפרדוקס של גרלינג-נלסון.

==תכונות במתמטיקה==
במסגרת קבוצה כלשהי, תכונה של איבריה היא פונקציה מציינת מהקבוצה. הפונקציה קובעת לגבי כל איבר האם הוא מקיים את התכונה או לא. למשל התכונה "להיות זוגי" במסגרת המספרים הטבעיים מתאימה לכל מספר שמתחלק ב-2 את הערך 1 ולכל מספר אחר את הערך 0. מכיוון שקיימת פונקציה מציינת לכל תת קבוצה, כל קבוצה של איברים מקיימת "תכונה" כשלהי במובן המתמטי, גם אם מבחינה פילוסופית או לשונית אין לאיברים דבר במשותף.

==הערות שוליים==

קטגוריה:מונחים בפילוסופיה
Rising Eagle: Futuristic Infantry Warfare

Rising Eagle: Futuristic Infantry Warfare הוא משחק פעולה ממוחשב השייך לז'אנר "משחקי יריות" מגוף ראשון (קרי: המשחק מתבצע מנקודת מבטו של הגיבור הראשי). משחק זה פותח על ידי חברת Invasion Interactive הישראלית. המשחק מבוסס על המנוע 'Nebula2' שעבר מספר שינויים משמעותיים.

עלילת המשחק עוסקת במלחמה עתידנית המתרחשת בשנת 2040 ברחבי העולם בה משתתפות ארצות הברית, האיחוד האירופי, סין, ישראל ואיראן. במשחק ניתן לשחק בכוחות חיל הנחתים האמריקני, כוחות האיחוד האירופי, כוחות צבא השחרור העממי של הרפובליקה העממית של סין, כוחות צה"ל וכוחות משמרות המהפכה האסלאמית של איראן. ניתן לשחק בשלוש מערכות שונות במשחק - בעיר סינית גדולה (בה כוחות חיל הנחתים האמריקני נלחמים בכוחות צבא השחרור העממי), בפריז (בה כוחות חיל הנחתים האמריקני נלחמים בכוחות הפדרציה האירופית) או בעזה (בה כוחות צה"ל נלחמים בכוחות משמרות המהפכה האסלאמית).

המשחק יצא בתחילה לשווקים במחיר של 20 דולרים, אך לבסוף הוחלט להפיצו בחינם ב-16 באפריל 2008. ב-26 באפריל 2009, הודיעה Invasion Interactive כי תפסיק לעדכן את המשחק ולתמוך בו, ועל סגירת רוב השרתים. באפריל 2014 הודיעה חברת GameSpy על סגירת כל השרתים שלה. למפתחים ניתנה תקופה של כחודש למצוא תחליף למערכת שבה השתמשו על מנת שהמשחקים שלהם לא יושפעו מהסגירה. ב-31 במאי 2014 שרתי החברה נסגרו, והמשחק Rising Eagle שלא עודכן בזמן, נסגר סופית יחד איתם.

==פרסים==
לאחר הוצאת טלאי בשם 'Gaza expansion', המשחק זכה בתחרות של תעשיית המשחקים הישראלית בכנס GameIS בקטגוריית "המשחק להורדה/מכירה הטוב של השנה" (לשנת 2009).

{| class="wikitable"
|-
!שנה
!פרס
!מעניק/ת הפרס
!תוצאה
|-
|2009
|המשחק להורדה/מכירה הטוב של השנה
|אגודת GameIS
|
|}

== קישורים חיצוניים ==
* 
* אסף ליבנה, GameX, [https://web.archive.org/web/20130306050627/http://gamex.co.il/news/455-rising-eagle-is-back-exclusive בלעדי: Rising Eagle חוזר, ובגדול!], באתר GameX, 15 ביולי 2011

==הערות שוליים==

קטגוריה:משחקי רשת מרובי-משתתפים
קטגוריה:משחקי יריות ממוחשבים (גוף ראשון)
קטגוריה:משחקי וידאו שפותחו בישראל
קטגוריה:משחקי וידאו משנת 2008
טמרין קיסרי

טמרין קיסרי
טמרין קיסרי (שם מדעי: Saguinus imperator) הוא מין של פרימט מסוג טמרין. תפוצתו בבוליביה ופרו ובברזיל וכמו שאר הטמרינים הוא שוכן עצים ופעיל יום. שמו של הטמרין הגיע בגלל הדמיון בין שפמו לשפם של קיסר גרמניה וילהלם השני.

למין זה שני תת-מינים: טמרין קיסרי שחור אדרת (שם מדעי: S. i. imperator) וטמרין קיסרי מזוקן (שם מדעי: S. i. subgrisescens).

גופו אפור כהה; גפיו, אוזניו וראשו שחור; זנבו כתום ולעיתים שחור. לטמרין שפם גדול ולבן; לתת המין המזוקן יש גם זקנקן לבן. אורך הגוף בין 23 לבין 25.5 ס"מ, אורך הזנב בין 39 לבין 41.5 ס"מ. משקלו 450 גרם.

קבוצת טמרינים היא פוליאנדרית, כל קבוצה כוללת נקבה שליטה אשר מזדווגת עם מספר זכרים. הלידה מתרחשת לאחר הריון שנמשך בין 140 ל-145 יום, שלאחריו נולדים תאומים לא זהים (לעיתים נדירות נולד גור בודד או שלישייה) במשקל 85 גרם. האבות ושאר החברים בקבוצה עוזרים בהעברת הגורים ממקום למקום, וזאת עד ל-7 שבועות מהלידה. בגיל זה הגורים מפסיקים לינוק ומתחילים לאכול מזון רך ועלים. בגיל 10 שבועות הגורים הופכים להיות עצמאיים לחלוטין. הם מגיעים לבגרות מינית בגיל 16–20 חודשים.

מין זה חי בשבי עד 17 שנה ובטבע כ-10 שנים.

תפוצתו של הטמרין במדינות אקרי שבמערב ברזיל, בצפון בוליביה ובדרום-מזרח פרו. הוא חי ביערות גשם טרופיים משניים בעיקר, אך גם ביערות ראשוניים, עד לגובה 300 מטר מעל לפני הים. על העצים, הטמרין נמצא בגובה של 15–30 מטר מפני הקרקע. הם חיים בלהקות של בין 3 ל-8 פרטים, ולעיתים נדירות אף 13 פרטים. שטח של קבוצת טמרין הוא 300–400 דונם.

טמרין זה, כמו שאר מיני הטמרין, אוכל חרקים, פירות ותפליטי עצים. בעונה הגשומה 97% מהמזון הטבעי שלו הוא פירות, ובעונה היבשה רוב המזון הטבעי הוא נקטר הניגר מהעץ.

לטמרין זה מספר טורפים אפשריים, בעיקר מיני נחשים, לטאות גדולות וחתולים קטנים.

==קישורים חיצוניים==

* 
==הערות שוליים==
 

קטגוריה:ערכים שבהם תבנית בריטניקה אינה מתאימה
קטגוריה:מרמוסטיים
קטגוריה:ברזיל: יונקים
קטגוריה:בעלי חיים שתוארו ב-1907
קטגוריה:יונקים ביער האמזונאס
הגר קדימה

הגר קדימה (נולדה ב-1957) היא מלחינה וציירת ישראלית, אשר זכתה במספר פרסים בינלאומיים, האישה הראשונה בישראל שקיבלה תואר דוקטור בקומפוזיציה.

==הכשרתה המוזיקלית==
הגר קדימה סיימה את לימודיה בקונסרבטוריון ע"ש רובין בחיפה, כתלמידת פסנתר של הגב' נעמי מירון. למדה הלחנה אצל הפרופ' אבל ארליך באקדמיה למוסיקה ע"ש רובין, באוניברסיטת תל אביב, שם סיימה את התואר הראשון (בקומפוזיציה ובפילוסופיה) בהצטיינות. לאחר סיום לימודיה השתלמה ב"מרכז ללימודי קומפוזיציה" באספן, קולורדו, אצל המלחינים לוצ'אנו בריו, ארל בראון, ג'ייקוב דרוקמן, וברנרד ראנדס והשלימה את הדוקטורט בקומפוזיציה באוניברסיטת קליפורניה בסנטה ברברה בהנחיית ד"ר אדוורד אפלבאום ופרופ' אמה-לו דימר.

==קריירה==

ד"ר קדימה היא האישה הראשונה בישראל שקיבלה תואר דוקטור בקומפוזיציה מוזיקלית. 

היא ייצגה את ישראל בתחרות רוסטרום (הרדיו האירופאי) למלחינים, בפסטיבל "אספקטים - זלצבורג" (1990), בימי המוזיקה הבינלאומיים בוורשה (1992), במסגרת חילופי תרבות ישראל-אירלנד (1995), במיינץ (2006), ברומא (2006) ובערים רוסטוק ושוורין (2008).

=== יצירותיה ===
יצירותיה הקאמריות והתזמורתיות בוצעו באוסטריה, גרמניה, רומניה, פולין, איטליה, ארצות הברית וכמובן גם בארץ על ידי גופים מובילים כמו התזמורת הסימפונית ירושלים, פסטיבל ישראל, אנסמבל מוזיקה נובה, חג המוזיקה הישראלית, מקהלת המיולה ואחרים. יצירותיה יוצאות לאור על ידי המכון למוזיקה ישראלית והמרכז למוזיקה ישראלית, והיא מרצה בהמדרשה הממלכתית למחנכים למוזיקה מכללת לוינסקי לחינוך.

במאי 2008 זכתה יצירתה "שלום בארבעה צבעים" לשתי מקהלות, שמונה נגנים וזמרת מצו סופרן לתשואות ממושכות כאשר בוצעה בבכורה עולמית בגרמניה בקונצרטים חגיגיים לכבוד 60 שנה לישראל. בעקבות ביצוע זה, הוזמנה קדימה לכתוב גרסה תזמורתית של היצירה עבור התזמורת הסימפונית ירושלים. היצירה, שנקראת "שלום, גרסת המלחינה", בוצעה בספטמבר 2008 על ידי התזמורת הסימפונית ירושלים בניצוח סטנלי ספרבר במסגרת חג המוזיקה הישראלית.

== פעילות ציבורית ==
מאז 1998 הקדישה ד"ר קדימה רבות מזמנה להעצמת נשים מלחינות ולשיתוף פעולה בין מוזיקאים ערביים ויהודיים. 

בשנת 2000 היא הקימה את "פורום המלחינות בישראל", והייתה יושבת הראש הראשונה שלו עד 2004.

== פרסים ==
ד"ר קדימה זכתה בפרסים רבים בישראל ובתחרויות בינלאומיות, מתוכם:

* פרס ראש הממשלה לקומפוזיטורים 2003
* פרס מיוחד מטעם דירקטוריון אקו"ם 2023

==קישורים חיצוניים==
* רונית סתר, "[https://jwa.org/encyclopedia/article/kadima-hagar הגר קדימה]", באנציקלופדיה שלווי/היימן לנשים יהודיות (באנגלית)

==הערות שוליים==

קטגוריה:מלחינות ישראליות במוזיקה הקלאסית
קטגוריה:מלחינים ישראלים במוזיקה הקלאסית
קטגוריה:סגל מכללת לוינסקי לחינוך
קטגוריה:ציירות ישראליות
קטגוריה:ציירים ישראלים
קטגוריה:זוכי פרס ראש הממשלה לקומפוזיטורים
קטגוריה:זוכות פרס ראש הממשלה לקומפוזיטורים
קטגוריה:בוגרות בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרות אוניברסיטת קליפורניה בסנטה ברברה
קטגוריה:בוגרי אוניברסיטת קליפורניה בסנטה ברברה
קטגוריה:ישראליות זוכות פרסים
קטגוריה:ישראליות שנולדו ב-1957
קטגוריה:ישראלים שנולדו ב-1957
טמרין רעמתי

[[טמרין רעמתי זהוב]]
[[טמרין רעמתי שחור]]
הטמרין הרעמתי (שם מדעי: Leontopithecus) או טמרין אריה הוא סוג של קופים מתת-סדרה קופים רחבי אף (קופי העולם החדש). השוכן באמריקה הדרומית. סוג זה קרוב מאוד לטמרין כאשר ההבדל העיקרי ביניהם הוא הרעמה שיש לסוג טמרין רעמתי ואינו קיים אצל הטמרין. הן טמרין רעמתי והן טמרין הם סוגים במשפחת המרמוסטיים (Callitrichidae).

==תיאור==
מיני הטמרין הרעמתי הם הגדולים ביותר במשפחת המרמוסטיים. הוא בעל גוף בגודל של 30 סנטימטר, אורך זנב 45 סנטימטר ומשקל עד 900 גרם. פרוותם העבה משיית וגונה משתנה בין שחור לצהוב-זהוב ולעיתים מנומרת. מקור שמם ברעמה שעל אזור הכתף. פניהם שטוחים ונטולי שיער. ידיהם ורגליהם (פרט לבוהן) מצוידים בטופרים, כמו כל מיני המרמוסטיים, ולא בציפורניים כמו שאר המינים בסדרת הפרימטים.

==תפוצה==
ארבעת המינים של הטמרין רעמתי שוכנים ביער האטלנטי שבדרום מזרח ברזיל, בייחוד בשפלת החוף. אזור תפוצתם כולל את דרום באהיה, ריו דה ז'ניירו, סאו פאולו וצפון פרנה. כל המינים בסכנת הכחדה.

==אורח חיים==
הטמרינים פעילים ביום, ובלילה הם נחבאים בחללים בגזעי עצים או בצמחייה העבותה. כמו שאר פריטי משפחת המרמוסטיים, גם סוג זה שוכן עצים. הטמרינים נעים על ארבע גפיים ומטיבים לקפץ מעץ לעץ.

הטמרינים הרעמתיים חיים בקבוצות קטנות של שלושה עד שבעה פרטים. קבוצות אלו הם משפחה עם הצאצאים, כולל מספר זכרים ונקבות בוגרים. בתוך הקבוצה יש התנהגות חברתית ברורה: סריקת השיער בחיפוש אחר טפילים, ושיתוף מזון משחקים תפקיד חשוב. הפרטים בקבוצה שומרים בדרך כלל על קשר עין ומתקשרים ביניהם בצעקות. גודל הטריטוריה של כל קבוצה נע בין 400 ל-700 דונם שעליה היא מגינה בצעקות ובהעוויות פנים תוקפניות.

==מזון==
יש לטמרין הרעמתי אצבעות דקות וארוכות המאפשר לו לתפוס חרקים בצורה יעילה יותר ולכן חרקים, עכבישים, חלזונות וחסרי חוליות נוספים הוא מזונם העיקרי. בנוסף טמרין רעמתי אוכל גם ביצי ציפורים, פירות, נחשים ולטאות קטנות.

==רבייה==
למרות שבקבוצה יש מספר זכרים ונקבות בוגרים, הטמרין הרעמתי הוא מונוגמי. משך ההיריון נע בין 120 ל-130 יום. נקבת הטמרין הרעמתי ממליטה בדרך כלל שני ולדות. כל הקבוצה מעורבת בגידול הגורים, אם כי העול נופל בעיקר על האב. הגורים נגמלים בגיל שלושה חודשים, ותוך 18 עד 24 חודשים הם בוגרים מינית.

תוחלת החיים של הטמרינים היא עד 18 שנים.

==אויבים==
האויבים הטבעיים של הטמרינים הם חתוליים, נחשים ועופות דורסים. הסכנה העיקרית לקיומים היא בהרס בית הגידול שלהם. יערות הגשם של דרום מזרח ברזיל נפגעו יותר מיערות אחרים בשל בירוא יערות, וכיום נותר רק כ-8% משטחם המקורי. יותר מכך, ציידים בלתי חוקיים לוכדים את הטמרינים על מנת למכרם כחיות מחמד בשוק השחור. משום כך הטמרינים כלולים בין הפרימטים המצויים בסכנת ההכחדה הגדולה ביותר. ידוע כי בטבע יש רק כ-1,000 פרטים של הטמרין הרעמתי השחור, והוא מסווג על ידי ה-IUCN בסכנת הכחדה.

==מינים==
בסוג טמרין רעמתי 4 מינים אשר ניתן להבחין ביניהם לפי צבע פרוותם:
* טמרין רעמתי זהוב - Leontopithecus rosalia - כל גופו מכוסה בפרווה צהובה-זהובה.
* טמרין רעמתי זהוב-ראש - Leontopithecus chrysomelas כל הגוף מכוסה פרווה שחורה, אבל הרעמה וכפות ידיו ורגליו זהובים.
* טמרין רעמתי שחור - Leontopithecus chrysopygus - שחור כמעט לחלוטין מלבד הישבן שהוא בגוון חום-אדמדם.
* טמרין רעמתי שחור-פנים - Leontopithecus caissara - כל גופו מכוסה פרווה צהובה. הרעמה, הכפות, והזנב שחורים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1840
קטגוריה:טקסונים שתוארו בידי רנה לסון
קטגוריה:מרמוסטיים
כלבלבת

כלבלבת (באנגלית Canine Distemper) היא מחלת יונקים קטלנית התוקפת בעיקר כלבים בחודשים הראשונים לחייהם (אך גם כלבים בוגרים עלולים להידבק). גורם המחלה הוא נגיף RNA מסוג ה Morbillivirus ממשפחת נגיפי החצבת, המועבר מכלב לכלב בעקבות מגע בהפרשות גוף. הווירוס חודר למערכות בגוף דרך דרכי הנשימה, מערכת העיכול ודרך מגע בעיניים. בשלב הדגירה המחלה אינה מורגשת, אך היא פוגעת, במהלך איטי, במערכת הנשימה, מערכת העצבים ומערכת העיכול. וירוס הכלבלבת מועבר באמצעות מגע פיזי וחשיפה להפרשות. בניגוד לכלבת, וירוס הכלבלבת אינו יכול להיות מועבר לבני אדם.

==תסמיני המחלה==
תסמיני הכלבלבת מופיעים 14 עד 18 יום אחרי ההדבקה. מרגע התפרצות המחלה מהלכה מהיר, ותוך זמן קצר היא עלולה לגרום לנזק בלתי הפיך ואף למוות. תסמינים אפשריים הם איבוד תיאבון, חום גבוה, הפרשות נוזלים מהעיניים ומהאף, ושלשולים תכופים. במצבים כאלה, חשוב להגיע מיידית אל וטרינר לאבחון ולטיפול. בשלבים מתקדמים יותר של המחלה, כאשר ישנה פגיעה במערכת העצבים של בעל החיים עלולה המחלה לגרום לעוויתות, פרכוסים, חוסר קואורדינציה ואף שיתוק (חלקי או מלא). בשלבים סופניים שלה, עשויה המחלה לגרום לדלקת קטלנית במוח.

חשוב לדעת כי תסמיני המחלה תלויים בגזע הכלב, גילו וכמובן חוזקה של המערכת החיסונית. ישנם מקרים רבים בהם צלחו כלבים את מחלת הכלבלבת בגיל צעיר וסבלו מתסמינים בשלבים מאוחרים יותר לחייהם.

=== אבחון המחלה ===
ישנן מספר שיטות לאבחון מחלת הכלבלבת אך לא תמיד עומדות השיטות לבדן ובמקרים מסוימים יש צורך ביותר מבדיקה אחת:
* בדיקת נוגדנים בדם - חיסרון של השיטה הוא נוגדנים המצויים מהחיסון ולא ניתן להבדיל בינם לבין נוגדני המחלה.
* בדיקת מיקרוסקופ - בדיקה היסטולוגית של רקמה לזיהוי גופיפים המצביעים על הימצאות המחלה
* דגימת נוזל מחוט השדרה

==הטיפול במחלה==
לא מוכרת תרופה נגד הווירוס עצמו, והטיפול מתמקד בתמיכה בכלב במאבקו במחלה: סביבה נוחה, ניקוי הפרשות, מתן נוזלים, אנטיביוטיקה לטיפול בזיהומים משניים, סטרואידים, ויטמין C, ובשלבים מתקדמים של המחלה - תרופות להרגעת עוויתות. בשנים האחרונות התגלה כי ויטמין A והתרופה האנטי-ויראלית ריבָווירין יעילים בטיפול נגד כלבלבת. גם מרק עוף (שתיית מי המרק) עוזר לכלבים להתחזק.

==תמותה==
רוב הכלבים שהתגלו בהם הסימנים הקליניים של הכלבלבת, ימותו ממנה. מיעוט ישרוד אך יסבול מתוצאותיה (בפרט, פגיעות במערכת העצבים כמו שיתוק חלקי או עוויתות). כלבים מעטים מאוד יחלימו לחלוטין. 

==מניעה== 
ניתן למנוע את המחלה באמצעות חיסון. מומלץ לתת לכלב את חיסון הכלבלבת הראשון בגיל שמונה שבועות.

==ראו גם==
*כלבת
== קישורים חיצוניים ==

* [http://www.mishlohim.co.il/ArticlePage.aspx?AID=126 מאמר] של petclinic (בעברית).
* [http://www.2ndchance.info/dog%20distemper.htm מאמר מאת ד"ר רון היינס] 
* 

==הערות שוליים==

קטגוריה:מחלות כלבים
הבית על הסלע

הבית על הסלע (באנגלית: House on the Rock) הוא קומפלקס של חדרים, רחובות, גינות וחנויות בעלי ייחוד ארכיטקטוני אשר נבנה ברובו על ידי האדריכל האמריקני אלכס ג'ורדן ג'וניור. הבנייה של "הבית" עצמו החלה בשנת שנות ה-40 של המאה ה-20 על גבי סלע הממוקם בלב יער בתחום מחוז איווה שבמדינת ויסקונסין, דרומית ליישוב ספרינג גרין. לאורך השנים נבנו חלקים רבים נוספים בקומפלקס.

==מרכיבים עיקריים של הקומפלקס==
האטרקציות העיקריות בקומפלקס הן:
* חדר ה"אינסוף" (Infinity Room) - מסדרון באורך 70 מטרים עם מעל ל-3000 חלונות אשר משקיף על העמק הסמוך לקומפלקס.
* מתחם "רחובות האתמול" (The Streets of Yesterday) - שחזור של רחובות עיירה אמריקאית טיפוסית מהמאה ה-19.
* מתחם "מורשת הים" (Heritage of the Sea) - מכיל מוצגים ימיים שונים ומודל גדול ממדים של תמנון ענק אשר נאבק במפלצת ים ענקית.
* מתחם "מוזיקת האתמול" (The Music of Yesterday) - מכיל אוסף עצום של מכונות נגינה אוטומטיות.
* הקרוסלה הגדולה בעולם - אחת האטרקציות העיקריות בקומפלקס. קרוסלה בעלת 20,000 נורות ו-269 דמויות עץ ססגוניות. הערך שלה מוערך ב-4.5 מיליון דולרים.

== גלריה ==
<gallery widths="180px" heights="120px" perrow="3">
House on the Rock automated instruments.jpg|מכונות הנגינה האוטומטיות במתחם "מוזיקת האתמול"
Ancient Infinity Room.jpg|חדר ה"אינסוף"
HouseOnTheRockCarousel-001.jpg|הקרוסלה הגדולה בעולם
</gallery>

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ויסקונסין: מבנים
ניסן דוד קיוואק

הרב ניסן דוד קיוואק (נולד בכ"ח באלול תשט"ו; 15 בספטמבר 1955) הוא מרבני חסידות ברסלב.
הרב קיוואק יחד עם תלמידיו הרב [[יצחק מאיר מורגנשטרן והרב פנחס בונקר]]
==תולדותיו ופעילותו==
נולד בארצות הברית לאריה קיוואק, חסיד סטריקוב, ולרבקה מנוחה. למד בישיבת "תורה ודעת", שם קיבל היתר הוראה מאת הרב משה פינשטיין.

בגיל 19 עלה לישראל ולמד בישיבת מיר. נשוי לבתו של הרב נחמן ישראל יגלניק, חתנו של רבי בנימין זאב חשין.

בשנת 1985-תשמ"ה, התחיל למסור שיעור על הספר ליקוטי מוהר"ן, בתחילה בבית המדרש הגדול של חסידי ברסלב במאה שערים, ולאחר מכן בבית מדרשו הפרטי, ברחוב מנחם משיב בירושלים. בשיעור משתתפים גם בעלי תשובה. הוא מוסר שיעור נוסף ביידיש ביום חמישי. הרב קיוואק הקים גם את "המרכז לחסידי ברסלב" ("הל"ב"), המוציא לאור גיליון שבועי בשם "עלה לתרופה".

בשנים האחרונות פתחו תלמידיו בתי כנסת נוספים בעיר בית שמש ברמה א' וברמה ג', ובאלעד. בתי מדרש נוספים הם בוויליאמסבורג ובבארא פארק. 

בבית שמש ישנם גם מוסדות נוספים בראשותו, ישיבה גדולה המונה כ-100 בחורים וישיבה קטנה המונה כ-70 בחורים ותלמוד תורה.

==ספריו==
*דרכי נועם - לכו חזו
*דרכי נועם - שיר נעים
*לקוטי הלכות - דברי נועם

שלושת הספרים האלה נכתבו על ידו והם מפרשים חלקים בליקוטי מוהר"ן וליקוטי הלכות.
*דרכי נועם - הכנה לשבת
*דרכי נועם - ליקוטי הלכות, ירושלים תשס"ח
*דרכי נועם - סידור דרך הלכה
*איגרת לבני - שני כרכים, ירושלים תשע"ז
*שאל בני - שו"ת עבודת השם לבני הנעורים, על התבודדות, ספירת העומר, הגדה של פסח, שבועות, תהילים (חמישה כרכים)
*משיב נפשי - ביאור באידיש על ספה״ק משיבת נפש

כמו כן יצאו חוברות נוספות בשם "דרכי נועם".

==מתלמידיו הבולטים==
*הרב יצחק מאיר מורגנשטרן
*הרב אברהם צבי קלוגר
*הרב פינחס שפירא (חתנו)
*הרב פנחס בונקר

==קישורים חיצוניים==

* [http://betler.org/ שיעורי הרב קיוואק באתר בעטלער]
* 
* [https://www.youtube.com/watch?v=5IqBt3g-tZY&spfreload=10 בסיום ליקוטי מוהר"ן] סרטון ביוטיוב
* [https://www.youtube.com/watch?v=vc4tz2EEtNM&spfreload=10 בהילולת מוהר"ן] סרטון ביוטיוב
* 

==הערות שוליים==

קטגוריה:רבני ברסלב
קטגוריה:רבנים חרדים ישראלים
קטגוריה:עולים בשנות ה-1970
קטגוריה:בוגרי ישיבת תורה ודעת
קטגוריה:בוגרי ישיבת מיר (ירושלים)
קטגוריה:בוגרי ישיבת תפארת ירושלים
קטגוריה:ישראלים שנולדו ב-1955
סטאנקו טודורוב

סטאנקו גאורגייב טודורוב (בבולגרית: Станко Георгиев Тодоров; 10 בדצמבר 1920, קלנוביק, ממלכת בולגריה – 17 בדצמבר 1996, סופיה, בולגריה) היה פוליטיקאי בולגרי, אשר כיהן כראש ממשלת בולגריה מ-1971 ועד 1981 ובהמשך ב-1990 לתקופה קצרה כנשיא בולגריה בפועל.

==ראשית הקריירה==
ב-1943 הצטרף טודורוב למפלגה הקומוניסטית. ב-9 בספטמבר 1944 התחוללה בממלכה הפיכה שהובלה על ידי חזית המולדת הבולגרית וזכתה לגיבוי מהצבא האדום אשר כבש את סופיה. הגנרל קימון גאורגייב מונה לראש הממשלה והותרה פעילותה של המפלגה הקומוניסטית. טודורוב היה חבר מנגנון המפלגה והתקדם בהדרגה בשורותיה. ב-1961 נבחר לפוליטביורו ובהמשך כיהן במספר תפקידי שר.

==כהונת ראש הממשלה==
ב-1971 פרש טודור ז'יבקוב מראשות הממשלה ומינה עצמו לתפקיד יושב ראש מועצת המדינה. התפקיד החדש שיצר לעצמו ז'יבקוב, אפשר לו להמשיך ולשלוט באופן אבסולוטי בבולגריה. טודורוב נחשב לנאמנו של ז'יבקוב והוא מינה אותו לראש הממשלה, תפקיד שהיה בעת ההיא השלישי בחשיבותו במדינה, לאחר יושב ראש מועצת המדינה והמזכיר הכללי של המפלגה הקומוניסטית.

==כהונת יושב ראש הפרלמנט ואחריתו==
ב-1981 פרש טודורוב מתפקידו ומונה ליושב ראש הפרלמנט הבולגרי. גרישה פיליפוב מונה במקומו לתפקיד ראש הממשלה. בנובמבר 1989 היה טודורוב שותף לפוטש שביצעה הנהגת המפלגה הקומוניסטית לטודור ז'יבקוב, במסגרתו הודח ז'יבקוב מתפקידיו ואולץ לפרוש מהמפלגה. טודורוב נותר בתפקיד יושב ראש הפרלמנט עד לבחירות הכלליות שנערכו בבולגריה ביוני 1990, עם קריסת השלטון הקומוניסטי. בין ה-6 ביולי ועד ה-17 ביולי 1990 כיהן כנשיאה הזמני של בולגריה. אף על פי שזכה בבחירות במושב בפרלמנט הבולגרי הוא נאלץ לפרוש מתפקידו בשלהי 1990 בשל בריאות לקויה. טודורוב הלך לעולמו ב-1996 והוא בן 76 שנים. היה נשוי לעיתונאית היהודיה סוניה בקיש (1923–2010), ילידת פלובדיב והם היו הורים לשני בנים אנדריי וקאלין.

==ראו גם==
* סתיו העמים

==קישורים חיצוניים==

קטגוריה:ראשי ממשלת הרפובליקה העממית של בולגריה
קטגוריה:יושבי ראש האספה הלאומית (בולגריה)
קטגוריה:בולגרים שנולדו ב-1920
קטגוריה:בולגרים שנפטרו ב-1996
טבילה במעיין

מקווה האר"י בצפת, הוא למעשה מעיין ומימיו מתחלפים באופן קבוע באופן טבעיגשם היורד לתוך מעין, יש לחשוש שמא רבו מי הגשמים על מי המעיין
טבילה במעיין היא הטבילה המהודרת ביותר בהלכות טומאה וטהרה, שרק באמצעותה אפשר לזב לטהר מטומאתו, בשונה מטבילה במקווה המועילה רק לטבילת טהרה, ולטבילת נידה. 

למעיין הלכות שונות ומקלות יותר מאשר הלכות המקווה. בשונה ממקווה הנחשב לכזה רק אם מימיו אינם "זוחלין" - נדים ונעים, אלא ב"אשבורן" - מים העומדים על מקומם ללא תנועה, הרי שמעיין מטהר אפילו אם מימיו זורמים, כדרך המעיין. 

==מים חיים==
מלבד דיני הטבילה במעיין השונים מאלה של מקווה, למי המעיין ישנה מעלה מיוחדת והם נקראים במקרא "מים חיים". אם כי, לא כל מימי מעיין נחשבים למים חיים, והם נחשבים לכאלו רק אם היו תמיד מחוברים למי המעיין, ורק אם הם מים מתוקים.

במים כאלו מבצעים את השלב הראשוני בטהרת המצורע, כמתואר בתחילת פרשת מצורע. הוא לוקח שתי ציפורים חיות, שוחט את האחת לתוך כלי שבו מים חיים שנשאב ממעיין באופן ישיר, וטובל את השנייה (יחד עם אגודת האזוב) במים החיים שבה מעורב דם הציפור הראשונה.

==גדר המעיין==
על פי ההלכה, למעיין נחשב כל מקור נובע מתחת לאדמה, הנובע מששת ימי בראשית. אם כי נחלקו הראשונים בגדר המעיין: לפי הר"ש, מהותו של המעיין הוא מקור מים שגם מקומו נוצר "בידי שמים", ולכן אם אדם הרחיב את מקום התפשטות המעיין על ידי חפירת תעלות הגורמות למעיין להתפשט לעבר מקומות שלא היה בהם מתחילה, אין מקומות אלו נחשבים למעיין אלא למקווה, ומכיוון שכך, הם אינם כשרים לטבילה, שהרי מקווה אינו מטהר אלא ב"אשבורן", מים עומדים על מקומם ואינם זוחלים למקום אחר. לעומת זאת סבורים רוב הראשונים, ביניהם הרמב"ם והר"ן, כי בצורה כזו שמקום המעיין הורחב, אין כל פסול בטבילה בתעלות המעיין. 

חשש אחר, המקובל לפי רוב הראשונים, הוא כאשר בזמן שיורדים גשמים מרובים או בזמן הפשרת שלגים, כאשר קיים חשש כי רוב מימי המעיין אינם אלו אשר נובעים ממקורו, אלא רובם מי גשמים. באופן כזה, נחלקו האמוראים: לפי רב באופן כזה אסור לטבול במעיין, שכן רובו מי גשמים ומי גשמים אינם מטהרים אלא באשבורן, ולפי שמואל מותר לטבול במקווה כזה, מכיוון שכל המימות שבעולם מקורם בנהר פרת, שנקרא כך על שם שמימיו פרים ורבים, וכאשר יש גשם הוא מתרחב וגדל לא רק מימי הגשמים אלא בעיקר ממקורו שנובע וגדל בכל עת. ונחלקו הראשונים כמי ההלכה, הר"ן פוסק כשמואל שכן ישנה משנה כדבריו, וראשונים אחרים פוסקים כרב, שכן גם אבוה דשמואל סבור כמותו. אם כי דין זה, כי יש לחשוש לרוב מי גשמים במעיין, הוא רק במקום שבו הנהר לא התפשט מתחילה, אך במקום שהנהר או המעיין התפשט מתחילה, מותר לטבול בו למרות שמתחילה היו בו מים מועטים ועכשיו יש בו מים מרובים

==הערות שוליים==

קטגוריה:היטהרות
קטגוריה:טבילה ביהדות
טאטא נאנו

טאטא נאנו (Tata Nano) היה דגם של מכונית מיקרו המיועדת להסעת ארבעה נוסעים. היא יוצרה על ידי חטיבת המכוניות והמנועים של קונצרן טאטא ההודי מאז שנת 2008. טאטא נאנו פותחה ויוצרה במקור עבור השוק המקומי העירוני בהודו, והיא נחשבה למכונית הזולה בעולם שיוצרה ביצור סדרתי.

==היסטוריה==
בשנת 2003 החלו בחברת טאטא בפיתוח של מכונית בעלת ארבעה גלגלים המיועדת להחליף כלי רכב דו גלגליים אשר שימשו כרכב משפחתי בהודו. התנאי הראשוני והבסיסי לפיתוח היה כי מחירה יהיה בהישג ידה של משפחה הודית עירונית ממוצעת. על מנת לעמוד ביעד המחיר הנמוך-מאד של המוצר הסופי, הוחלט לוותר על כל הרכיבים הבלתי חיוניים ביצור כלי הרכב ועל כל מאפייני המותרות ואביזרי הנוחות אשר מייקרים את עלותו הבסיסית. ההשקה המסחרית של דגם הנאנו המיועד לשוק המקומי ההודי התקיימה בתחילת 2011 וזכתה לתהודה בתקשורת העולמית.

מחקרי שוק מקדימים שנערכו בטרם ההשקה צפו לדגם החדש הצלחה מסחרית רבה, ואחד ממכוני המחקר בהודו הגדיל לעשות בתחזיתו לשליטת נאנו על כ-65% מהשוק ההודי. בתחילת הדרך זכתה המכונית הקטנה לביקורות רבות ולא מחמיאות, אך בהמשך חלה עליה משמעותית בביקוש ובמכירות של המכונית הקטנה.

בשנת 2018 הפסיקה טאטא את ייצור הנאנו, עשר שנים לאחר שהושקה. בסך הכל הסתכם הייצור בכ-275 אלף יחידות.

==עיצוב ומאפיינים==
צורתה החיצונית של טאטא נאנו עוצבה באיטליה על ידי "המכון לפיתוח הנדסת רכב". על מנת להוזיל את העלות הבסיסית של כלי הרכב כפי שנדרש באפיון המקורי, בוצעו מספר פשרות עיצוביות, בעיקר בתחומי הנוחות לעומת המקובל בכלי רכב רגילים:
# יחידת הכוח של הרכב מתבססת על מנוע בן שני צילינדרים בנפח 623 סמ"ק.
# חלקו האחורי של הרכב אינו ניתן לפתיחה. הגישה לתא המטען מתבצעת מתוך הרכב.
# שימוש במגב אחד בלבד לשמשה הקדמית.
# ויתור על מערכת הגה כוח
# חישוקי הגלגלים מחוברים בשלושה ברגים בלבד.
# מראת צד אחת בלבד
# ויתור על מערכת שמע פנימית.
# ויתור על מערכת כריות אוויר בטיחותיות.
מהנדסי טאטא הצליחו לעמוד במשימה הבסיסית והציגו את כלי הרכב הזול בעולם שיוצר ביצור סדרתי. נכון לתחילת 2011 עמד מחירה הבסיסי של טאטא נאנו על כ-3,000$, מעט מעבר לציפיות המקוריות של המתכננים, בעיקר בהשפעת ההתייקרות המשמעותית של חומרי הגלם שנדרשו ליצור במהלך השנים 2010–2011.

פרט לדגם הבסיסי הציגה טאטא נאנו שני דגמים יקרים יותר המאובזרים גם במזגן ובחלונות חשמליים, אולם על מנת לאפשר גם את היצוא שלה, נדרשה לבצע מספר שינויים משמעותיים בעיצוב ובאבזור של כלי הרכב על מנת לעמוד בדרישות תקני הבטיחות וזיהום האוויר המודרניים. גרסת היצוא של טאטא נאנו הוצגה לראשונה בשנת 2009. דגם זה כלל הארכה של בסיס הגלגלים, מנוע בן שלושה צילינדרים, הגה כוח, מערכת למניעת נעילת גלגלים, ושדרוג של העיצוב הפנימי והחיצוני. גרסה זו טרם הושקה למכירה לקהל אך ההערכה הייתה שמחיר המכונית יתייקר כפליים.

==נתונים טכניים==
* מנוע: בנזין, שני צילינדרים בעל מנגנון הזרקת דלק רב נקודתית, בנפח 623 סמ"ק. גל זיזים עליון יחיד בעל שני שסתומים לצילינדר.
* הספק מרבי: 35 כוחות סוס ב-5,250 סל"ד. מומנט מרבי: 4.8 קג"מ ב-3,000 סל"ד.
* הנעה: אחורית.
* היגוי: מסרק ומוט משונן ללא הגברה.
* רדיוס סיבוב: 4 מטר.
* נפח תא המטען: 150 ליטר.
==קישורים חיצוניים==

==הערות שוליים==

קטגוריה:מכוניות מיקרו
קטגוריה:הודו: תעשייה
קטגוריה:דגמי מכוניות שהושקו ב-2008
נאנו
קטגוריה:כלי רכב המיוצרים בהודו
חדשות טובות

חדשות טובות הוא שם אלבומה השלישי של הזמרת מירי מסיקה, אשר יצא לחנויות בפברואר 2010. האלבום הופק על ידי אורי זך (בעלה), יניב דדון ויוני בלוך, בחברת התקליטים התו השמיני.

הסינגלים שיצאו מהאלבום:
* חדשות טובות - הסינגל הראשון מהאלבום. יצא ב-11 בנובמבר 2009. הגיע למקום ה-8 במצעד השבועי של רשת ג'.
* פנינים בנהרות - הסינגל השני מהאלבום. יצא ב-16 בדצמבר 2009. הגיע למקום ה-4 במצעד השבועי של רשת ג'.
* יום ראשון - הסינגל השלישי שיצא ב-28 בינואר 2010. הגיע למקום ה-3 במצעד השבועי של רשת ג'.
* מה עשית - הסינגל הרביעי והאחרון מהאלבום. יצא ב-22 באפריל 2010.
לראשונה בקריירה האלבום שלה לא הגיע למעמד אלבום פלטינה והסתפק במעמד של אלבום זהב (20,000 עותקים) ונמכר בכמות עותקים נמוכה מאלבומיה הקודמים אך בכל זאת שיריו הושמעו ברדיו אם כי לא הפכו ללהיטי על. במאי 2010 יצאה מהדורה חדשה של האלבום שכללה רצועות בונוס של פיוטים של יהדות ספרד שביצעה במסגרת הסדרה בכיכובה "מעורב ירושלמי" - הבולט ביניהם הוא "אהובי". במקביל להוצאת האלבום היא יצאה לסיבוב הופעות ארצי שבו נכללו גרסאות ללהיטיה הישנים יותר לצד שירי האלבום החדש.

==רשימת רצועות==
{| class="wikitable"
|שם שיר
|אורך
|מילים
|לחן
|עיבוד
|-
| חדשות טובות || 02:56 || שי להב || יאיא כהן אהרונוב (הדג נחש) || אורי זך
|-
| הי אחותי || 03:39 || אריק ברמן || אריק ברמן || אורי זך
|-
| לרגע נדמה || 05:58 || עפר בשן || עפר בשן || אורי זך
|-
| פנינים בנהרות || 04:31 || ליאור אלבו || ליאור אלבו || אורי זך
|-
| יום ראשון || 03:46 || אריק ברמן || אריק ברמן || אורי זך
|-
| נוצות || 03:51 || ברק פלדמן || יוני בלוך || אורי זך
|-
| על הכתף של ת"א || 03:29 || קרן פלס || קרן פלס || אורי זך
|-
| התזמורת ניגנה || 02:54 || ליאור אלבו || ליאור אלבו || אורי זך
|-
| עזבוני לנפשי || 03:49 || יעל כהן לב || ליאור אלבו || אורי זך
|-
| מה עשית || 03:37 || קרן פלס || קרן פלס || יניב דדון
|-
| שתי גדות || 02:55 || קרן פלס || קרן פלס || אורי זך
|-
| נטלי || 03:31 || איה כורם || איה כורם || אורי זך
|-
| הוכחה || 05:41 || נעם חורב || תמיר חיטמן || אורי זך
|-
|אהובי
|5:31
|רבי אהרון פרץ
|יונתן בר גיורא
|יונתן בר גיורא
|}

קטגוריה:אלבומי 2010
קטגוריה:אלבומי מירי מסיקה
קטגוריה:אלבומים בעברית
קטגוריה:אלבומי זהב בישראל
קטגוריה:אלבומי חברת התו השמיני
ג'ארד פולוויל

מייקל ג'ארד פולוויל (באנגלית: Michael Jared Followill; נולד ב-20 בנובמבר 1986) הוא הבסיסט של להקת קינגס אוף ליאון. פולוויל הוא אחיהם של חברי הלהקה קיילב פולוויל וניית'ן פולוויל, ובן דודו של גיטריסט הלהקה מת'יו פולוויל.

==ביוגרפיה==
ג'ארד נולד בנאשוויל, טנסי. הוריו, שהתגרשו כשהיה צעיר, הם איוון לאון פולוויל, מטיף בזרם הדתי נוצרי UPCI, ובטי אן.

בגיל 14 עזב ג'ארד את בית הספר כדי להצטרף ללהקת קינגס אוף ליאון, ולימד את עצמו לנגן על גיטרת בס תוך חודש - בזמן להקלטת אלבומה הראשון של הלהקה, "Youth and Young Manhood". בהמשך כתב חלק משירי הלהקה.
אורח חייו כחלק מהלהקה כלל שימוש רב בסמים וצריכת אלכוהול רבה, שמהם לבסוף נגמל.

בספטמבר 2012 התחתן ג'ארד עם חברתו מרת'ה פטרסון.
כיום השניים מתגוררים בנאשוויל יחד עם אחיו של ג'ארד

== קישורים חיצוניים ==

קטגוריה:גיטריסטים אמריקאים
קטגוריה:אמריקאים שנולדו ב-1986
מוריס דונה

מוֹרִיס דוֹנֵה (בצרפתית: Maurice Donnay; 12 באוקטובר 1859 – 31 במרץ 1945) היה מחזאי צרפתי.

== קורות חייו ==
דונה נולד בפריז למשפחה מן המעמד הבינוני. אביו היה מהנדס מסילות ברזל בצפון צרפת ומוריס התכונן ללכת בדרכו של אביו. ב-1882 נכנס לבית הספר המרכזי להנדסה בפריז ומשסיים את חוק לימודיו עבד כמהנדס מטאלורגיה. אולם, עד מהרה עזב את תפקידו זה כדי להתמסר לספרות – מה שגרם למשפחתו צער רב.

ב-1891 כתב בשיתוף עם אלפונס אלה שירים עבור הקברט Le Chat Noir ("החתול השחור") במונמארטר ואחרי כן פנה לתיאטרון. ב-1892 הוצגה בקומדי פראנסז בפריז הקומדיה הראשונה שלו, "ליסיסטרטה", שאותה כתב בהשפעת אריסטופאנס היווני. בקומדיה זו בארבע מערכות שיחקה בתפקיד ראשי השחקנית רז'אן.

הייתה זו תחילתה של קריירה ארוכה שבה זכה להצלחה מרובה בעיקר במחזה "הנאהבים" (1895) הנחשב ליצירת המופת שלו, וכמו כן במחזות "שותפים לדבר עבירה" (1895), "הנוגה והקודרת" (1897) ו-"ז'ורז'ט למנייה" (1898). אלה היו אחדים ממחזותיו הראשונים שזכו לכינוי "תיאטרון האהבה". בנוסף על השחקנית רז'אן גם השחקנית ססיל סורל והשחקן לוסיאן גיטרי מילאו תפקידים ראשיים במחזותיו.

מחזות כגון "השיבה לירושלים" (1903), "ציפורים נודדות" (1904) ו-"הצופות" (1913) מטפלים בבעיות חברתיות, ואילו מחזות מאוחרים יותר שלו כמו "ציד האדם" (1919) ו-"החזרה" (1924) עוסקים בבעיותיה של צרפת שלאחר מלחמת העולם הראשונה. בין יצירותיו נכללות גם יצירות אוטוביוגרפיות ובהן "היומן שלי" (1919–1930).

דונה כתב את הדיאלוגים שלו בשפה מדוברת וללא כל דברי מליצה. מחזותיו רצופים ברעיונות מתקדמים בדבר היחסים בין שני המינים וחושפים את המחשבות העומדות מאחרי קשרי האהבה. הם עוסקים באהבה, בבגידה ובנשים שתעלולי האהבה שלהן רצופים בשקרים. מחזות אחרים עוסקים בבעיות חברתיות, במנהגים ובהיסטוריה של תקופתו.

הסופר ז'ול רנאר כתב ביומנו: "מוריס דונה ניחן בגאוניות מקסימה. ביצירותיו קיימת תמיד אווירה של מתחיל, ומעולם לא נתפס לגאווה שבהצלחה ואפילו לא לצער שבחוסר הצלחה." הזמרת איווט גיבר כתבה על אודותיו: "המחזאי מוריס דונה היה עליז ממש כמו הקומדיות שלו. לעולם אין אנו פוגשים בו אלא כשהוא מלא שמחה היוצאת מפיו בצורת מילים מגוחכות ועמוקות כאחד. הוא היה מונמארטר, הוא היה פריז, הוא היה מקסים."

ב-14 בפברואר 1907 נבחר דונה לחבר האקדמיה הצרפתית במקומו של ההיסטוריון אלבר סורל. מחזותיו פורסמו בשמונה כרכים בשנים 1908–1926.

דונה מת בפריז ב-1945.

==קישורים חיצוניים==

* 

קטגוריה:מחזאים צרפתים
קטגוריה:חברי האקדמיה הצרפתית
קטגוריה:צרפתים שנולדו ב-1859
קטגוריה:צרפתים שנפטרו ב-1945
האגיה סופיה (סלוניקי)

שמאל
כנסיית האגיה סופיה (ביוונית: Ἁγία Σοφία), הנמצאת בכיכר באותו שם בסלוניקי שביוון, היא כנסייה יוונית-אורתודוקסית מהתקופה הביזנטית. הכנסייה הוכרזה כאתר מורשת עולמית של אונסק"ו בשנת 1988, יחד עם מבנים עתיקים נוספים בעיר מהתקופה הנוצרית המוקדמת והביזנטית. 
== היסטוריה ==
הכנסייה הראשונה במקום נבנתה בשנת 315. המבנה הנוכחי הוקם במאה השמינית. ב-1205, לאחר כיבוש העיר במהלך מסע הצלב הרביעי, הוכרזה הכנסייה כקתדרלה, מעמד זה לא נשתנה גם לאחר חזרת שלטון ביזנץ ב-1246. ב-1430, לאחר כיבוש העיר על ידי הסולטאן העות'מאני מוראט השני, הפכה הכנסייה למסגד. עם כיבוש העיר על ידי היוונים ב-1912 המסגד הפך שוב לכנסייה.

לכנסייה מבנה ייחודי: התוכנית הסטנדרטית של בזיליקה בעלת אולם תווך ושתי סיטראות משולבת בתוכנית של "צלב יווני" ומעליה כיפה בקוטר 10 מטר. היא מהווה את אחת הדוגמאות הבולטות של מבנה כזה, האופייני לארכיטקטורה של אמצע התקופה הביזנטית. בתקופה העות'מאנית נוסף מינרט, שחלקו התחתון שרד.

פנים הכנסייה: בפסיפס שבכיפה תמונת "עליית ישו לשמיים", מוקף במרים, שנים-עשר השליחים ושני מלאכים. בולטות גם כותרות העמודים עם עיטורי עלי האקנתוס.

==קישורים חיצוניים==

קטגוריה:סלוניקי: מבנים
קטגוריה:יוון: אתרי מורשת עולמית
קטגוריה:יוון: מבני דת
קטגוריה:אירופה: כנסיות
קטגוריה:בזיליקות
קטגוריה:יוון תחת שלטון האימפריה הביזנטית
צבי הרץ צם

צבי הרץ צַם (ברוסית: Герцель Янкелевич Цам, גֶרְצֶל יַענקֶלֶבִיץ' צם; 1843 בערך, גורינגרד, ווהלין, רוסיה – 1915, טומסק) היה קנטוניסט ואחד הקצינים היהודים הבודדים בצבא הרוסי במאה ה-19. היה פעיל ציבור בקהילה היהודית בטומסק. היה גבאי בבית כנסת מקומי.

==קורות חייו==
הוא נולד במשפחה ענייה. בגיל 9, בשנת 1852 גויס בכפייה לצבא הצארי, ונשלח לבית הספר לקנטוניסטים בטומסק שבסיביר. בשנת 1876 קצינים בחטיבתו של צם הצביעו בעד קבלת צם לשורותיהם, הצאר אלכסנדר השני חתם על צו להענקת דרגת קצונה לצם. צם מקבל דרגת פרפורצ'יק (סגן משנה). בשנת 1887 הוא קיבל דרגת שטבס-קפיטן. בשנת 1893, אחרי 41 שנים של שרות פעיל, החליט להשתחרר מהצבא. בזמן השחרור הועלה לדרגת קפיטן (סרן). לאחר שחרורו מהצבא קבל פנסיה קבועה והיה פעיל מאוד בקהילה היהודית של טומסק.

==ראו גם==
* גזרת הקנטוניסטים

==קישורים חיצוניים==

* 

==הערות שוליים==

קטגוריה:אישים שנחטפו
קטגוריה:יהודים קנטוניסטים
קטגוריה:יהודים בצבא האימפריה הרוסית
קטגוריה:יהודים רוסים
קטגוריה:יהודים מווהלין
קטגוריה:יהודים אוקראינים
קטגוריה:אנשי צבא רוסים

קטגוריה:ילידי 1842
קטגוריה:רוסים שנפטרו ב-1915
ישיבת תומכי תמימים בלובביץ'

רבי [[שלום דובער שניאורסון מייסד הישיבה]]
ישיבת תומכי תמימים הייתה הישיבה החסידית הראשונה ואם רשת ישיבות תומכי תמימים ליובאוויטש הקרויות על שמה. הישיבה פעלה בעיירה לובביץ' שבאימפרייה הרוסית בשנים ה'תרנ"ז (1897) - ה'תרע"ח (1918). מייסד וראש הישיבה היה האדמו"ר החמישי של חסידות חב"ד, רבי שלום דובער שניאורסון. מנהל הישיבה בפועל היה בנו, רבי יוסף יצחק שניאורסון, לימים האדמו"ר השישי של חסידות חב"ד.

== היסטוריה ==
הישיבה נוסדה בט"ו באלול ה'תרנ"ז (1897) בעיירה לובביץ'. ההכרזה על הקמתה נעשתה בעת סעודת השבע ברכות של בנו הרב יוסף יצחק, שמונה למנהל הישיבה מיד לאחר חתונתו. רבי שלום דובער סיפר שבמשך עשר השנים שקדמו להקמת הישיבה הוא התפלל על קברי אבותיו האדמו"רים בתפילות להצלחתם של תלמידי הישיבה. לאחר מינוי רבי יוסף יצחק לאדמו"ר החליפו חתנו, הרב שמריהו גוראריה.

הישיבה הוציאה בשנותיה האחרונות את עיתון "האח", בעריכת מזכיר הישיבה, הרב משה רוזנבלום.

בהמשך נפתחו לה סניפים ברוסיה הלבנה, בהם קרמנצ'וג, שצ'דרין, ז'לובין הרדזישצ'ה ודוקשיצה. גם הסניפים נוהלו על ידי הנהלת הישיבה המרכזית.

לאחר המהפכה הסובייטית עברו ישיבות תומכי תמימים למחתרת. הקומוניסטים, שחשפו רבות מהן, שפטו תלמידים ואנשי צוות. הצעירים שבהם נשלחו לבתי ילדים והמבוגרים נשלחו לעבודות כפייה בגולאגים, ואף נשפטו למוות. את רשת הישיבות ניהל אז בפועל מזכירו האישי של רבי יוסף יצחק, הרב יחזקאל פייגין. בזמן מלחמת העולם הראשונה הועברה הישיבה לרוסטוב על הדון, כאשר חלק מהתלמידים הועברו לסניפים אחרים, ומבנה הישיבה נשרף. סניף נודע שהתקיים אז, היה בוורשה.

בשנת תשפ"ג שוחזר מבנה בית המדרש הגדול של הישיבה בעיירה לובביץ' באותו מקום בו המבנה עמד במקור.

== מאפיינים ==
הישיבה התחלקה לשלוש: "הזאל" לתלמידים המבוגרים, "השיעורים" לתלמידים הבינוניים ו"החדרים" לתלמידים הצעירים ולילדים. הרש"ב חיבר שלושה ספרי הדרכה קצרים המיועדים עבור תלמידי הישיבה: "קונטרס עץ החיים", "קונטרס התפילה" ו"קונטרס העבודה".

תפקיד חשוב בישיבה תפס המשפיע. בתפקיד המשפיע הראשי בישיבה שימשו הרב חנוך הנדל קוגל, הרב שמואל גרונם אסתרמן, הרב שמואל בצלאל שעפטיל (הרשב"ץ), הרב משולם ידידיה קוראטין והרב מיכאל בלינר. המשגיח הראשון היה הרב זאב וולף לויטין מפאהאר, אחר פטירתו החליפו הרב יעקב ברוך קרסיק. בוגר מפורסם הוא הרב שלמה סדובסקי.

הבחורים ישנו באכסניות בעיירה, רובם בבתי התושבים. חדר אוכל היה ממוקם בישיבה, אך רבים היו סועדים בבתי מארחיהם.

הייתה בישיבה "קופת בחורים" שתפקידה היה להעניק סיוע כספי לתלמידים שנדרשו לכך.

== ראו גם ==
* :קטגוריה:בוגרי ישיבת תומכי תמימים בלובביץ'

== לקריאה נוספת ==
* נפתלי בראור, 'יסודה של ישיבת "תומכי תמימים" והשפעתה על תנועת חב"ד', בתוך: עמנואל אטקס (עורך), ישיבות ובתי מדרשות, ירושלים: מרכז דינור ומרכז זלמן שזר, תשס"ז. עמ' 357–368.
* ; מהדורה חדשה בשם דברי ימי התמימים, ירושלים: כרמים, תשע"ז (2017).
* ליובאוויטש וחייליה - חלק ראשון - זכרונות על הישיבה. חלק שני - רשימה ארוכה של כל ה'תמימים' - הבחורים שלמדו בישיבה בכל שנותיה, רפאל נחמן הכהן.

== קישורים חיצוניים ==
* [http://old2.ih.chabad.info/#!g=1&url=article&id=65029 זכרונות מהעיירה - ליובאוויטש ● מיוחד], חב"ד אינפו
* [http://www.93fm.co.il/radio/134044/ 10 מי יודע • ישיבת תומכי תמימים], קול חי

== הערות שוליים ==

תומכי תמימים
קטגוריה:ישיבות תומכי תמימים - חב"ד
קטגוריה:ישיבת תומכי תמימים בלובביץ'
עקרון הכפל

עקרון הכפל הוא עיקרון יסודי בקומבינטוריקה המופיע בצורות שונות בתחומים רבים במתמטיקה. העיקרון קובע כי בעבור שתי קבוצות, אם בראשונה יש <math>\ n</math>איברים ובשנייה <math>\ m</math>איברים, אז במכפלה קרטזית שלהן יש <math>\ n\times m</math>איברים.

קבוצת המכפלה הקרטזית מספר העצמים בקבוצה המורכבת מכל הזוגות האפשריים של עצם אחד מן הקבוצה הראשונה ועצם שני מן הקבוצה השנייה (מכפלה קרטזית) שווה למכפלה <math>\ n\times m</math>.

==קומבינטוריקה==
רקע: מכפלה קרטזית היא קבוצת זוגות סדורים שרכיביהם מגיעים משתי קבוצות, לא בהכרח שונות. קבוצת המכפלה הקרטזית מורכבת מכל הזוגות האפשריים של עצם אחד מן הקבוצה הראשונה, ועצם שני מן הקבוצה השנייה.

בניסוח פורמלי, עקרון הכפל קובע כי אם בקבוצה סופית <math>\ A</math>יש <math>\ n</math> איברים, ובקבוצה סופית <math>\ B</math>יש <math>\ m</math> איברים, אז במכפלה הקרטזית <math>\ A\times B</math> יש <math>\ n\cdot m</math> איברים. 

ניתן להוכיח את עקרון הכפל באינדוקציה בהסתמך על הגדרת הכפל במערכת פאנו ועל עקרון החיבור (הקובע כי מספר האיברים באיחוד של שתי קבוצות זרות שווה לסכום מספר האיברים בכל אחת).

לדוגמה קלף משחק סטנדרטי (שאינו ג'וקר) מוגדר על ידי צורה מבין הצורות , , , ומספר מבין המספרים . לכן מספר הקלפים בחפיסה (ללא קלפי ג'וקר) הוא מספר הצורות כפול מספר המספרים: .

באינדוקציה מכלילים את עקרון הכפל למספר כלשהו של קבוצות. אם מספר האיברים בקבוצות <math>\ A_1, A_2, \ldots , A_n</math> הוא <math>\ m_1, m_2, \ldots , m_n</math> בהתאמה, אז מספר האיברים ב-<math>\ A_1 \times A_2 \times \ldots \times A_n</math> הוא <math>\ \prod^n_{i=1} m_i</math>. מקרה פרטי חשוב הוא כאשר הקבוצות במכפלה כולן זהות, אז מספר האיברים במכפלה הקרטזית הוא <math>\ m^n</math>. המשמעות הקומבינטורית היא שמספר הדרכים לסדר עם חזרות <math>n</math> עצמים בשורה, כאשר הם נבחרים מתוך <math>m</math> עצמים, היא <math>\ m^n</math>. תוצאה נוספת הנובעת מעקרון הכפל היא שמספר הדרכים לסדר <math>n</math> עצמים בשורה בלי חזרות היא <math>\ n!</math>(ראו עצרת).

==תורת הקבוצות==

בתורת הקבוצות משתמשים בעקרון הכפל כדי להגדיר פעולת כפל בין עוצמות. עוצמות סופיות הן מספרים טבעיים ולכן המכפלה שלהן תואמת את עקרון הכפל. לכן טבעי להכליל את עקרון הכפל כך שיגדיר גם מכפלה בין עוצמות אינסופיות: <math>|A|\cdot|B| := |A \times B|</math>. הגדרה זו אינה תלויה בבחירת נציגים.

בהכללה, המכפלה של קבוצה כלשהי של עוצמות מוגדרת לפי: <math>\prod_{i \in I} |A_i| := \biggl| \prod_{i \in I} A_i \biggr|</math>

==שטח מלבן==
ניתן לחלק מלבן שהאורך והרוחב שלו הם מספרים טבעיים למספר טבעי של ריבועי יחידה. לפי עקרון הכפל מספר הריבועים שווה למכפלת אורך המלבן ברוחבו. אם מוסכם ששטחו של ריבוע יחידה הוא 1, ניתן להגדיר כי שטחו של מלבן כזה שווה למכפלת אורכו ברוחבו. באמצעות חשבון אינפיניטסימלי ניתן להכליל את התוצאה לכל מספר ממשי ולקבל כי שטחו של מלבן כלשהו שווה שמכפלת האורך ברוחב. באמצעות אינטגרל לבג הדבר מאפשר להגדיר את שטחה של צורה דו-ממדית (או באופן כללי את המידה של צורה n-ממדית) בהסתמך על הגדרת שטחו של ריבוע היחידה ומידת לבג בלבד.

==ראו גם==
*תלות (הסתברות)

==קישורים חיצוניים==
* 

קטגוריה:משפטים בקומבינטוריקה
קטגוריה:תורת הקבוצות
קטגוריה:כפל
Because of You (אלבום של ני-יו)

Because of You הוא אלבום האולפן השני של זמר הרית'ם אנד בלוז והפופ האמריקני, ני-יו. האלבום יצא לאור במאי 2007 תחת חברת התקליטים Def Jam Recordings. באלבום יש בסה"כ 2 זמרים אורחים: ג'יי זי בשיר "Crazy", וג'ניפר הדסון בשיר "Leaving Tonight". האלבום, כמו קודמו, הגיע למקום הראשון במצעד הבילבורד 200, כשמכר מעל 250,000 עותקים בארצות הברית בשבוע הראשון לצאתו, ולבסוף הגיע למעמד אלבום פלטינה. עם השקתו, האלבום קיבל לרוב ביקורות חיוביות מאוד ממבקרי מוזיקה רבים, המבוססות על ציון מצטבר של 74/100 באתר Metacritic. האלבום זכה בפרס גראמי בקטגוריית "אלבום הרית'ם אנד בלוז העכשווי הטוב ביותר" בשנת 2008. עד כה האלבום מכר מעל 1,600,000 עותקים ברחבי ארצות הברית.

== רשימת רצועות ==

== מיקומי שיא ==
{| class="wikitable"
|-
! מצעד אלבומים !! דירוג שיא
|-
|אוסטרליה|| 39
|-
| הולנד || 30
|-
| אירלנד || 34
|-
| ניו זילנד || 34
|-
| שווייץ || 49
|-
| מצעד האלבומים הבריטי || 6
|-
| בילבורד 200 (ארצות הברית) || 1
|-
| בילבורד מצעד אלבומי ה-R&B/היפ-הופ (ארצות הברית) || 1
|}

== קישורים חיצוניים ==

קטגוריה:אלבומים שהופקו על ידי סטארגייט
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום ה-R&B העכשווי הטוב ביותר
קטגוריה:אלבומי חברת דאף ג'אם
One of the Boys

One of the Boys (בעברית: אחד מהגברים) הוא אלבום האולפן השני של הזמרת קייטי פרי שיצא ב-17 ביוני 2008. באלבום יצאו ארבעה סינגלים שהגיעו למאה הראשונים במצעד של בילבורד, "I Kissed a Girl", "Hot n Cold", "Waking Up in Vegas", "Thinking of You" .האלבום זיכה את פרי בשתי מועמדויות לפרסי גראמי בשנת 2009 ו-2010. האלבום מכר כ-5 מיליון עותקים.

עטיפת האלבום דורגה במקום ה-16 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex.<ref></ref>

== סינגלים ==
* "I Kissed a Girl" - הסינגל הראשון מן האלבום, הוצא לאור במאי והצליח מאוד. הסינגל הגיע למקום הראשון במצעד בילבורד הוט 100 ושהה שם כשבעה שבועות רצופים. השיר הגיע לראש המצעדים ביותר מ-30 מדינות ומכר יותר מ-4 מיליון הורדות דיגיטליות. לקליפ עצמו על השיר, יש קרוב ל-240 מיליון צפיות.
* "Hot n Cold" - הסינגל השני והרצועה השביעית מן האלבום, הגיע למקום השלישי במצעד ארצות הברית. ב-14 בנובמבר הגיע למקום הראשון של פרי בתחנות רדיו. הסינגל היה אחד מתוך העשרה הסינגלים הנמכרים ביותר בכל הזמנים. מכר יותר מ-4.72 מיליון הורדות דיגיטליות.
* "Thinking of You" - הסינגל השלישי מן האלבום, תוכנן תחילה להיות הראשון. לסינגל צולם קליפ באפריל 2008 אך נמחק והוחלף בקליפ חדש לאחר שחרורו המחודש של השיר. הסינגל דורג במקום ה-14 במצעד האייטונס ומכר כ-864,000 הורדות דיגיטליות.
* "Waking Up in Vegas" - הסינגל הרביעי מהאלבום, הסינגל הוצא לאור לרדיו ב-23 באפריל. פרי הופיעה איתו באמריקן איידול. הסינגל מכר יותר מ-1.82 מיליון הורדות דיגיטליות.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי קייטי פרי
קטגוריה:אלבומים באנגלית
קטגוריה:אלבומים שהופקו על ידי בוץ' ווקר
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי גרג וולס
קטגוריה:אלבומי פופ
קטגוריה:אלבומי פלטינה משולשת באוסטרליה
קטגוריה:אלבומי פלטינה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת קפיטול רקורדס
קטגוריה:אלבומי פלטינה בברזיל
Year of the Gentleman

Year of the Gentleman הוא אלבום הסטודיו השלישי של זמר הפופ וה-R&B האמריקני, ני-יו, והוא יצא לאור בספטמבר 2008. ני-יו עבד עם מספר רב של מפיקים על האלבום, שיצא תחת חברת התקליטים דף ג'אם. האלבום זכה לביקורות חיוביות מרוב מבקרי המוזיקה, אשר החמיאו על האסתטיקה המוזיקלית בכתיבתו של ני-יו. לאלבום היו 7 מועמדויות לפרס גראמי, כולל קטגוריית "אלבום השנה". האלבום הפיק 4 סינגלים מצליחים מאוד, ביניהם הלהיטים הבינלאומיים Mad ו-Miss Independent.

Year of the Gentleman הגיע למעמד פלטינה על ידי איגוד תעשיית ההקלטה האמריקאית בארצות הברית, כשמכר מעל 250,000 עותקים בשבוע הראשון לצאתו, ולבסוף מכר במדינה מעל 1,000,000 עותקים, והגיע למעמד פלטינה גם בבריטניה, כשמכר שם מעל 600,000 עותקים. 

==רשימת רצועות==

==מיקומי שיא==
{| class="wikitable"
|-
! מצעד אלבומים !! דירוג שיא
|-
| בילבורד 200 (ארצות הברית) || #2
|-
| בילבורד מצעד אלבומי ה-R&B/היפ-הופ|| #1
|-
|אוסטרליה|| #7
|-
| אירלנד || #13
|-
| ניו זילנד || #6
|-
| מצעד האלבומים הבריטי || #2
|-
| שווייץ || #9
|-
| קנדה || #4
|-
| בלגיה || #35
|-
| יפן || #15
|-
| הולנד || #26
|-
| אוסטריה || #41
|-
| יוון || #11
|-
| איטליה || #22
|-
| צרפת || #24
|-
| גרמניה || #22
|}

==קישורים חיצוניים==

קטגוריה:אלבומים שהופקו על ידי סטארגייט
קטגוריה:אלבומי חברת דאף ג'אם
חסד רומי

קאראווג'ו – מתוך שבעת מעשי החסד - סיפורם של פרו וקימון
חסד רומי (Carità Romana) הוא מוטיב אמנותי המגולל את סיפורה של בת בשם פֵּרוֹ המיניקה בחשאי את אביה, קימוֹן, לאחר שנאסר ונגזר דינו למות ברעב. היא נתפסת בשעת מעשה על ידי אחד מסוהרי אביה, אך המעשה המיטיב והבלתי-אנוכי שלה מרשים את שופטי אביה והיא זוכה להשתחרר.

הסיפור מובא בספרו של ההיסטוריון הרומי ולריוס מקסימוס "תשעה ספרים של מעשים ומימרות ראויים לציון של בני רומא העתיקים" ("De Factis Dictisque Memorabilibus Libri IX"), והוא מובא בתור מעשה נשגב ומכובד של חמלת בת על אביה. במקדש האלה פיאטס (Pietas; אלת הנאמנות הרומית) הוצב ציור של המעשה. הסיפור הדהד בקרב בני רומא העתיקה את הסיפור מן המיתולוגיה האטרוסקית על יונו המיניקה את הרקולס המבוגר. 

בנצרות מתאר הסיפור שניים מתוך שבעת מעשי החסד - ביקור האסיר והזנת הרעב.

במהלך המאה השבע עשרה והמאה השמונה עשרה שימש המוטיב בציוריהם של ציירים אירופאיים רבים. בהם פטר פאול רובנס, שיצר כמה גרסאות לציור המעשה, ואמן הבארוק קאראווג'ו. חלק מן האמנים בחרו לתת לסיפור פרשנות נועזת וכמו-אירוטית, ואחרים בחרו בהצגה צנועה יותר. 

הסיפור זכה לפרשנויות ספרותיות שונות, בהן ב"ענבי זעם" של ג'ון סטיינבק וב"חסד ספרדי" של א. ב. יהושע.

== באמנות ==
<gallery>
File:Affresco romano - Pompei - Micon e Pero.jpg|ציור קיר מפומפיי, אמן לא ידוע, המאה הראשונה לספירה
File:Roman Charity c.1500-1520.jpg|חסד רומי, אמן לא ידוע, 1500-1520 בקירוב 
File:Cimon and Pero - Hans Sebald Beham.jpg|קימון ופרו, הנס זבאלד בהם
File:Roman Charity, Cimon and Peres - Dirck Van Baburen.jpg|חסד רומי, דירק ואן באבורן
File:Mei, Bernardino - Caritas romana - 17th century.jpg|חסד רומי, ברנרדינו מיי
File:Roman Charity - Pieter Pauwel Reubens.jpg|חסד רומי, רובנס
File:Roman Charity by Mellin Louvre RF 1985-81 n01.jpg|חסד רומי, שארל מלין
File:Roman Charity - Johan Zoffany.jpg|חסד רומי, יוהאן צופני
File:Roman Charity - Jean-Baptiste Greuze.jpg|חסד רומי, ז'אן-בטיסט גרז, 1767 בקירוב
</gallery>

== קישורים חיצוניים ==

==הערות שוליים==

קטגוריה:מיתולוגיה רומית
קטגוריה:איקונוגרפיה
קטגוריה:בארוק
יאיר רחלי

יאיר רחלי (נולד ב-5 ביולי 1929) הוא איש שירותי הביטחון, בעל אות גיבור ישראל וסופר ישראלי.

== קורות חייו ==
יאיר רחלי נולד בחיפה ב-1929, בן לאליהו רחלי (רחלנקו) ופסיה לבית האפט. הוריו היו מראשוני העולים בעלייה השנייה. למד בבית הספר המחוזי ע"ש רוזה כהן ובבית הספר החקלאי במקווה ישראל. בנעוריו הצטרף לפלמ"ח והיה חבר הגדוד הראשון. בינואר 1948 השתתף בפעולת תגמול בשפרעם עליה זכה ביום העצמאות הראשון למדינת ישראל באות גיבור ישראל. כעבור כארבעה חודשים, נפצע קשה בקרב במלכיה מול כוחות אויב מלבנון. בעיטור לו זכה תוארו מעשיו:

לאחר פציעתו התגורר רחלי בקיבוץ יזרעאל ונבחר להנהלת הקבוצה. בשנת 1954 החל לעבוד כמדריך בכפר הירוק וכעבור תקופה קצרה גויס לבקשתו ליחידת המבצעים של שירות הביטחון הכללי והשתתף במבצעי ריגול ומעקב בישראל ומחוץ לה. בנובמבר 1967, במהלך המצוד אחר הפושע הנאצי היינריך מילר, אף נתפס בעת פריצה לביתה של רעייתו סופי מילר, ונכלא למשך מספר חודשים במערב גרמניה. בתקופה זו הייתה יחידת המבצעים משותפת לשב"כ ולמוסד למודיעין ולתפקידים מיוחדים ומאוחר יותר נותר רחלי לשרת במוסד. לאחר פרישתו היה שותף בסוכנות ביטוח בשם "כנען סוכנות לביטוח".

בשנת 1991 החל רחלי בכתיבת ספרים העוסקים בשאלות פילוסופיות המשולבות בסיפורים מעברו בשירותי הביטחון.

בספרו "משאו של רוכב האופניים" ובראיון שנתן לאיש גלי צה"ל, דודו דיין, טען שאות הגבורה שניתן לו מקורו בתיאור, על ידי מפקד כיתה שהשתתף בפעולה, שרומם את פעולתו של רחלי בקרב בשפרעם הרבה מעבר לראוי.

היה נשוי לגאולה (לבית יעקבי, אף היא לחמה במלחמת העצמאות) עד לפטירתה ב-2019.

== ספריו ==
* משאו של רוכב האופניים, 1991.
* נעלם אל עולמו, 1997.
* אפילו השמש שוקעת, 2003.
* דיור מוגן: סיפורים, 2004.
* מונטן הטעה אותי, 2009.

== קישורים חיצוניים ==

* 
* 
* [https://www.idf.il/מאמרים/12-גיבורים/יאיר-רחלי/ אחד מ-12 גיבורי ישראל], באתר צה"ל
* 	
* 
* 
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81198545640002791&lang=iw_IL מאוסף יאיר רחלי] מתוך האוספים הדיגיטליים של ספריית יונס וסוראיה נזריאן, אוניברסיטת חיפה

== הערות שוליים ==

קטגוריה:אנשי היישוב ילידי הארץ
קטגוריה:אנשי המוסד
קטגוריה:אנשי השב"כ
קטגוריה:אנשי המוסד שנכלאו בחו"ל
קטגוריה:מעוטרי עיטור הגבורה במלחמת העצמאות
קטגוריה:סופרים ישראלים
קטגוריה:בוגרי בית הספר המחוזי ע"ש רוזה כהן
קטגוריה:בוגרי בית הספר החקלאי מקוה ישראל

קטגוריה:ישראלים שנולדו ב-1929
קטגוריה:חיילי חטיבת יפתח במלחמת העצמאות